સાવરકુંડલાના આંબરડી ગામનાં ખેડૂત પ્રાગજીભાઈ ગેવરીયાની વાડીમાં આજે સવારે પાણી ભરેલા કુવામાં અવાજ આવતા વાડીમાં કામ કરી રહેલ મજુરે કુવામાં નજર કરતા મહાકાય અજગર નજરે પડતા મજુરના હોંશ ઉંડી ગયા હતા. અજગર શીડયુલ-1 માં આવતું સરીસૂપ પ્રાણી છે. અજગરનું રહેઠાંણ જંગલ સહિત મોટા ભાગે રેવન્‍યું વિસ્‍તારોમાં તળાવ, કુવા જેવા પાણી વાળા વિસ્‍તારોની ભેખડોમાં વસવાટ કરતા હોય છે. શિડયુલ-1 માં આવતા અજગરને બહાર કાઢવા બાજુના વાડી માલિક દકુભાઈ માલાણીએ વનવિભાગને જાણ કરતા તુરંત વન વિભાગના એસ.પી. કટારા આવી પહોંચયા હતા. 70 ફુટ ઉંડા કુવામાંથી અજગરને સલામત બહાર કાઢવો મુશ્‍કેલ અને જોખમ ભર્યુ કામ હતું. પરંતુ ફોરેસ્‍ટના એસ.પી. કટારા માટે આ કામ આસાન હતું. વન વિભાગનીરેસ્‍કયુ ટીમના હુસેન લલિયા સાથે કટારાએ દોરડા વડે કુવામાં ઉતરી એક કલાકની સટોસટીની જહેમત બાદઅજગરને પકડી પાડી સલામત રીતે કુવામાંથી બહાર કાઢી કોથળામાં પુરી દઈ મિતીયાળા અભ્‍યારણ્‍યમાં મુકત કરવામાં આવેલ.